# **BUDAPEST FŐVÁROS XV. KERÜLETI ÖNKORMÁNYZAT**

## POLGÁRMESTER

Ikt. sz.: /2015. Hiv. szám: 5/4944-3/2015.

Az ülés száma: - /2015. (Intézményfelügyeleti és Humán Főo.)

Az ülés időpontja: 2015. március 26.

**ELŐTERJESZTÉS**

**a szabadidősport egyesületek 2014. évi működési támogatásának elszámolásáról**

**Tisztelt Képviselő-testület!**

A sportról szóló 2004. évi I. törvény 55. § (1) bekezdés a) és b) pontja kimondja, hogy a települési önkormányzat - figyelemmel a sport hosszú távú fejlesztési koncepciójára - meghatározza a helyi sportfejlesztési koncepciót, és gondoskodik annak megvalósításáról. A kerület önkormányzata a fenti célkitűzéseivel összhangban együttműködik a helyi sportszervezetekkel, sportszövetségekkel.

A Képviselő-testület a 2014. évi önkormányzati költségvetésében 10.000 eFt előirányzatot biztosított a szabadidősport szervezetek éves működési kiadásainak támogatására. Ezt a keretösszeget a Képviselő-testület az 521-522/2014. (VII.15.) ök. számú határozataival 1.410 eFt-tal megemelte. A támogatási összeg felhasználására a Közoktatási, Közművelődési, Egészségügyi és Sport Bizottság a 297/2014. (IX.09.) sz. határozatával pályázatot írt ki.

Jelen előterjesztés az 1.410 eFt célszerinti felhasználását taglalja, a Képviselő-testület ezen keretösszeg szabályszerű felhasználásáról dönt.

A pályázaton részt vehetett a XV. kerületben bejegyzett vagy működő sportegyesület, amely alapszabálya szerint szabadidősport tevékenységet is ellát. A pályázat célja volt az utánpótlás-korú sportolók és a rendszeresen sportoló felnőttek számának növelése, az egyesületi szolgáltatások színvonalának javítása, a helyi közösségi élet fejlesztése. A megvalósítási időszak 2014. január 1-től 2014. december 31-ig tartott.

A 2014. évi költségvetéséről szóló 6/2014. (II.21.) rendelet 6. § (3) bekezdés 5. pontja alapján a pályázat elbírálási hatáskör gyakorlója 2014 októberéig a sportért is felelős Közoktatási, Közművelődési, Egészségügyi és Sport Bizottság volt. 2014 decemberében a támogatást a Képviselő-testület ítélte oda a szabadidősport egyesületek részére, mert az új, sportért felelős bizottság még nem alakult meg.

A pályázaton kilenc szabadidősport egyesület kapott támogatást (1. melléklet). A pályázókkal megkötött támogatási szerződések (2.a-10.a mellékletek) alapján 2015. január 15-e volt az elszámolás véghatárideje. A sportszervezetek határidőre elszámoltak.

A pályázaton nyertes sportegyesületek elszámolásainak vizsgálatára a hatályos jogszabályok, illetve az Önkormányzat Polgármesterének és Jegyzőjének 8/2012. (VII.4.) számú a közpénzből nyújtott támogatásokkal és elszámolással kapcsolatos feladatokról szóló együttes utasítása, valamint a közpénzből nyújtott támogatások és az elszámolás rendjéről szóló szabályzat (Szabályzat) előírásainak megfelelően került sor.

A Szabályzat kimondja, hogy az elszámolás elfogadásáról az jogosult dönteni, aki a támogatásról döntött. A VIII. fejezet 3. pontja szerint, ha az elszámolást a Képviselő-testület bírálja el, az elszámolást az összesítő táblázat beérkezésétől számított 45 napot követő legközelebbi ülésen meg kell vizsgálni és dönteni kell az elfogadásáról vagy elutasításáról. E határidőbe a hiánypótlási határidők nem számítanak bele.

Az elszámolásokat a Polgármesteri Hivatal két szakmai osztálya (Közgazdasági Főosztály és az IHF KKS Osztály) megvizsgálta. Az ellenőrzött számlamásolatok és egyéb bizonylatok az IHF Köznevelési, Közművelődési és Sport Osztályán megtekinthetők.

A szakmai ellenőrzéseket követően megállapítható, hogy a szabadidősport egyesületek az éves működési támogatására nyújtott önkormányzati támogatást a szerződésben meghatározott célnak (éves működés) megfelelően használták fel.

**2014. évi működési támogatás elszámolása**

1. A Magyar Kushido Fortuna Karate Sportegyesület a támogatás összegét 200 eFt-ot a 1159/2014. sz. szerződésben foglaltaknak megfelelően terembérlet kifizetésére, egészségügyi szolgáltatás vásárlására használta fel. (2.b melléklet)
2. A Pestújhelyi Sport Club a támogatás összegét 120 eFt-ot a 1162/2014. sz. szerződésben foglaltaknak megfelelően nevezési díjak és tagdíj befizetésére, illetve labdarúgó edző továbbképzésével kapcsolatos költségek fedezésére használta fel. (3.b melléklet)
3. A Testvériség Sport Egyesület a támogatás összegét 350 eFt-ot a 1158/2014. sz. szerződésben foglaltaknak megfelelően könyvelési díj, tagdíj és játékengedély kifizetésére használta fel. (4.b melléklet)
4. Az Unilever Tömegsport Egyesület a támogatás összegét 260 eFt-ot a 1163/2014. sz. szerződésben foglaltaknak megfelelően szállás költség és terembérleti díj fedezésére használta fel. (5.b melléklet)
5. Az Újpalota Sportegyesület a támogatás összegét 200 eFt-ot a 1165/2014. sz. szerződésben foglaltaknak megfelelően szolgáltatásvásárlásra és nevezési díj fizetésére használta fel. (6.b melléklet)
6. A Victoria Sport Club a támogatás összegét 52 eFt-ot a 1164/2014. sz. szerződésben foglaltaknak megfelelően könyvelési díj kifizetésére használta fel. (7.b melléklet)
7. A Nihon Újpalotai Sportegyesület a támogatás összegét 68 eFt-ot a 1161/2014. sz. szerződésben foglaltaknak megfelelően sportruházat vásárlására használta fel. (8.b melléklet)
8. A Hercules Fiai Honvéd Sportegyesület a támogatás összegét 50 eFt-ot a 1157/2014. sz. szerződésben foglaltaknak megfelelően sportfelszerelés vásárlására, nevezési díjak és szövetségi igazolásokkal kapcsolatos díjak kifizetésére használta fel. (9.b melléklet) A sportegyesület a hiánypótlás keretében pótolta a hiányzó pénzforgalmi bizonylatokat.
9. A Dalnoki Jenő Labdarúgó Akadémia 2006 Sportegyesület a támogatás összegét 110 eFt-ot a 1160/2014. sz. szerződésben foglaltaknak megfelelően sportlétesítmény bérleti díjának fedezésére használta fel. (10.b melléklet) A sportegyesület a hiánypótlás során pótolta a számlához tartozó pénzforgalmi bizonylatot és a megállapodást.

A mellékletek a nagy terjedelemre tekintettel elektronikus formában kerülnek megküldésre a képviselők részére.

Kérem a Képviselő-testületet, hogy fogadja el a szabadidősport egyesületek elszámolását.

Budapest, 2015. március „ ”.

Hajdu László

polgármester

1. **Témafelelős:** Intézményfelügyeleti és Humán Főosztály
2. **Egyeztetésre megküldve**: -
3. **Bizottságok**: ESzB JÜB KÉB KKB PTB VTB

🞎 🗷 🞎 🗷 🗷 🞎

1. **Mellékletek**:

# 1. A pályázat összefoglaló táblázata

# 2.a Magyar Kushido Fortuna Karate Sportegyesület szerződés

# 2.b Magyar Kushido Fortuna Karate Sportegyesület szakmai beszámoló és a számlák összesítő táblázata

# 3.a Pestújhelyi Sport Club szerződés

# 3.b Pestújhelyi Sport Club szakmai beszámoló és a számlák összesítő táblázata

# 4.a Testvériség Sport Egyesület szerződés

# 4.b Testvériség Sport Egyesület szakmai beszámoló és a számlák összesítő táblázata

# 5.a Unilever Tömegsport Egyesület szerződés

# 5.b Unilever Tömegsport Egyesület szakmai beszámoló és a számlák összesítő táblázata

# 6.a Újpalota Sportegyesület szerződés

# 6.b Újpalota Sportegyesület szakmai beszámoló és a számlák összesítő táblázata

# 7.a Victoria Sport Club szerződés

# 7.b Victoria Sport Club szakmai beszámoló és a számlák összesítő táblázata

# 8.a Nihon Újpalotai Sportegyesület szerződés

# 8.b Nihon Újpalotai Sportegyesület szakmai beszámoló és a számlák összesítő táblázata

# 9.a Hercules Fiai Honvéd Sportegyesület szerződés

# 9.b Hercules Fiai Honvéd Sportegyesület szakmai beszámoló és a számlák összesítő táblázata

10.a Dalnoki Jenő Labdarúgó Akadémia 2006 Sportegyesület szerződés

10.b Dalnoki Jenő Labdarúgó Akadémia 2006 Sportegyesület szakmai beszámoló és a számlák összesítő táblázata

1. **Jegyzői láttamozás**: 2015. ……….. hó …… nap Aláírás:……………..
2. **Meghívandók:** Magyar Kushido Fortuna Karate Sportegyesület elnöke, Pestújhelyi SC elnöke, Testvériség SE elnöke, Unilever Tömegsport Egyesület elnöke, Újpalota Sportegyesület elnöke, Victoria SC elnöke, Nihon Újpalotai Sportegyesület elnöke, Hercules Fiai Honvéd Sportegyesület elnöke, Dalnoki Jenő Labdarúgó Akadémia 2006 Sportegyesület elnöke
3. **Az előterjesztést kapják: -**

**Határozati javaslatok:**

A Képviselő-testület úgy dönt, hogy

1. elfogadja a Magyar Kushido Fortuna Karate Sportegyesület (1153 Budapest, Pázmány P. u. 47.) által benyújtott 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 2.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Pestújhelyi SC (1158 Budapest, Gergő u. 11.) által benyújtott 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 3.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Testvériség Sport Egyesület (1045 Budapest, Elem u. 5-7.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 4.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja az Unilever Tömegsport Egyesület (1151 Budapest, Horváth M. u. 2.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 5.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja az Újpalota Sportegyesület (1157 Budapest, Nyírpalota u. 53.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 6.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Victoria Sport Club (1155 Budapest, Régész u. 8/a. ) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 7.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Nihon Újpalotai Sportegyesület (1157 Budapest, Nyírpalota út 97.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 8.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Hercules Fiai Honvéd Sportegyesület (1087 Budapest, Százados u. 51-65. C ép. 1/6.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 9.b melléklete szerinti tartalommal.

**Felelős:** polgármester

**Határidő:** 2015. március 26.

1. elfogadja a Dalnoki Jenő Labdarúgó Akadémia 2006 Sportegyesület (1154 Budapest, Nádastó u. 52.) 2014. évre biztosított éves működési támogatás felhasználására vonatkozó szakmai és pénzügyi beszámolóját a …-…/2015. ikt. sz. előterjesztés 10.b melléklete szerinti tartalommal.

**Felelős:** polgármester

**Határidő:** 2015. március 26.

**Jogszabályi hivatkozások:**

* a sportról szóló 2004. évi I. törvény 55. § (1) bekezdés a) és b) pontjai
* a közpénzekből nyújtott támogatások átláthatóságáról szóló 2007. évi CLXXXI. törvény
* a 2014. évi költségvetésről szóló 6/2014. (II.21.) önkormányzati rendelet 6. § (3) bekezdés 5. pontja, 3.2 melléklet

**Az (1)-(9) határozati javaslatok elfogadásához egyszerű szavazattöbbség szükséges.**